Eduard Leetmaa

Eduard Leetmaa (14. veebruar 1913 Disna maakond, Vilniuse kubermang – 30. mai 1999 Toronto) oli väliseesti ühiskonnategelane, Vabariigi Valitsuse eksiilis liige.

Lõpetas 1931. aastal Viljandi Maakonna Poeglaste Gümnaasiumi. Pärast seda läbis ajateenistuse.

Aastatel 1932–1934 õppis Tartu ülikoolis arsti- ja 1935–1940 õigusteadust. 1932. aasta sügisel astus Eesti Üliõpilaste Seltsi (EÜS).

1940. aastani oli raamatupidaja Tartus, aastatel 1940–1941 Riikliku Plaanikomisjoni ametnik, 1942–1944 Võhma tapamaja abijuhataja. 1944 võeti Saksa sõjaväkke, oli 1944–1945 20. eesti SS-diviisi suurtükirügemendi käsundusohvitser.

1945 läks Rootsi, 1945–1950 elas Venezuelas. Hiljem oli Rootsi kontserni ASEA Kanada osakonna majandusjuhataja.

1999. aastal valiti ta EÜSi auvilistlaseks.Auvilistlased Eesti Üliõpilaste Selts.

Tema vend Kaarel Leetmaa oli jurist.

 Viited 

Kategooria:Eesti eksiilvalitsuse liikmed
Kategooria:Tartu Ülikooli õigusteaduskonna vilistlased
Kategooria:Viljandi Maagümnaasiumi vilistlased
Kategooria:Eesti sõjaväelased Saksa sõjaväes Teises maailmasõjas
Kategooria:Eestlased Kanadas
Kategooria:Eesti Üliõpilaste Seltsi auvilistlased
Kategooria:Sündinud 1913
Kategooria:Surnud 1999